ประจำเดือนหมดไป 2 อาทิตย์แล้วค่ะ วันนี้มีเลือดออกเป็นสีน้ำตาล กับ สีแดงสด เกิดจากอะไรค่ะ
สวัสดีค่ะ งาน,หากประจำเดือนหมดไปแล้ว 2 สัปดาห์ ต่อมาได้มีเลือดไหล อาจเป็นเลือดที่เกิดจาก- เลือดออกช่วงไข่ตก เลือดที่ออก จะอยู่ในช่วงกึ่งกลางของรอบประจำเดือน โดยปริมาณไม่มาก และออกเพียงแค่ 1 วัน- เลือดล้างหน้าเด็ก เลือดที่ออกจะมีปริมาณไม่มาก และออกเพียงแค่ 1-2 วัน- เป็นเลือดประจำเดือนที่กำลังจะเริ่มมา เนื่องจากประจำเดือนหมดไปแล้ว 2 สัปดาห์ ก็ถือว่าเป็นระยะเวลาที่ประจำเดือนในรอบใหม่กำลังจะมาได้- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีภาวะไทรอยด์ฮอร์โมนผิดปกติ- ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ ควรลองตรวจหาการตั้งครรภ์ดูก่อน หากตรวจไม่พบ ก็ให้สังเกตเลือดที่ออกไปก่อน หากออกเพียงแค่ 1 วัน อาจเป็นเลือดออกช่วงไข่ตก หากออกนาน 2-7 วัน ก็น่าจะเป็นประจำเดือนได้ แต่หากออกนานเกิน 7 วัน หรือมีเลือดออกมาเรื่อยๆ บ่อยๆ ก็ควรไปพบสูติ-นรีแพทย์เพื่อตรวจค่ะ